**ОБАВЕШТЕЊE**

**О ОБРАДИ ПОДАТАКА О ЛИЧНОСТИ**

Ово Обавештење о обради података о личности је израђено у складу са Законом о заштити података о личности (у даљем тексту: **ЗЗПЛ**) у сврху пружања релевантних информација о обради личних података приликом подношења Захтева за ослобађање од плаћања таксе за јавни медијски сервис по основу члана 42. Закона о јавним медијским сервисима (у даљем тексту: **Захтев**).

1. **Руковалац података**

Податке прикупља, систематизује и врши друге активности обраде Јавна медијска установа „Радио - телевизија Србије“, са регистрованим седиштем на адреси ул. Таковска бр. 10, Београд, матични број: 17644661, ПИБ: 104397527, коју заступа Драган Бујошевић, генерални директор (у даљем тексту: **Руковалац или РТС**).

1. **Лице за заштиту података о личности**

РТС је именовао Kaтарину Торбицу, запослену на радном месту *правног заступника,* за Лице за заштиту података о личности, коме се можете обратити дописом/упитом на следеће адресе: путем поште на адресу ЈМУ РТС ул. Таковска бр. 10, Београд и на мејл адресу: licezazastitupodataka@rts.rs.

1. **Врсте података о личности који се прикупљају и обрађују**

Руковалац прикупља и обрађује следеће врсте података о личности:

Подаци предвиђени чланом 39. Закона о јавним медијским сервисима и то:

- Име и презиме таксеног обвезника- физичког лица;

- јединствени матични број грађана;

- целокупни подаци о адреси становања (назив насеља, општина, место, ПТТ број, пак, поштански број, назив улице, кућни број, допунски кућни број, улаз, спрат, број стана);

- датум евидентирања обвезника;

- датум извршених промена података;

- специфична обележја (власник, корисник, основ ослобађања, облик плаћања месечно или унапред, износ задужења, контакт телефон и/или и-мејл адреса);

- ЕД број.

Руковалац обрађује податке садржане у захтеву обвезника за ослобађање од плаћања таксе за јавни медијски сервис и приложеној документацији, као и податке прибављене службеним путем од стране Руковаоца, у поступку доношења одлуке о ослобађању од плаћања таксе по поднетом захтеву, као што су:

име и презиме подносиоца захтева, ЈМБГ, адреса становања, подаци о висини пензије, броју чланова домаћинства, статусу храниоца домаћинства, подаци о власништву на непокретности, ЕД број, подаци о примању социјалне помоћи, мејл адреса, контакт телефон. Подаци се могу односити на здравствено стање и инвалидитет таксеног обвезника, у складу са чланом 42. Закона о јавним медијским сервисима.

1. **Сврха и правни основ обраде података о личности**

Сврха обраде података о личности је вођење евиденције о обвезницима таксе за јавни медијски сервис у циљу њеног обрачуна, праћења и контроле наплате, у складу са Законом о јавним медијским сервисима. Правни основ обраде података о личности је одредба члана 12. став 1 тачка 3. ЗЗПЛ-а: испуњавање правних обавеза Руковаоца, предвиђених одредбама чланова 37-42 Закона о јавним медијским сервисима.

Сврха обраде података који се односе на остваривање права на ослобађање од плаћања таксе за јавни медијски сервис јесте вођење управног поступка ради обраде Захтева и доношења одлуке (решења) о ослобађању од обавезе плаћања таксе за јавни медијски сервис, у складу са Законом о јавним медијским сервисима. Правни основ обраде података о личности је одредба члана 12. став 1 тачка 3. и 17. став 2 тачка 2 ЗЗПЛ-а: испуњење правних обавеза РТС-а као руковаоца садржаних у члановима 37. до 42. Закона о јавним медијским сервисима и члановима 9. став 3 и 103. Закона о општем управном поступку.

1. **Примаоци података о личности и изношење података о личности у иностранство**

Примaоци података могу бити надлежни суд у случају покретања управног спора или улагања другог правног средства у складу са законом, као и снабдевачи електричном енергијом, адвокати, пружаоци ИТ услуга.

Подаци се не износе ван Републике Србије.

1. **Рок чувања података о личности**

Подаци се чувају трајно у складу са роком чувања утврђеним у члану 11. Правилника о руковању евиденцијом података о обвезницима плаћања таксе за јавни медијски сервис.

1. **Права Лица чији се подаци обрађују**

Као Лице чије личне податке обрађујемо, имате следећа права, у обиму и под условима прописаним ЗЗПЛ:

• право да захтевате информације о обради (члан 23 ЗЗПЛ);

• право да тражите приступ подацима о личности (члан 26 ЗЗПЛ);

• право да тражите исправку нетачно унетих података и допуну тих података (члан 29 ЗЗПЛ);

• право да затражите брисање података (члан 30 ЗЗПЛ);

• право на ограничење обраде (члан 31 ЗЗПЛ);

• право подношења притужбе Поверенику за приступ информацијама од јавног значаја и заштиту података о личности на адресу Булевар краља Александра број 15, 11120 Београд, телефон: +38111 3408 900, е-маил: office@poverenik.rs (члан 82 ЗЗПЛ);

• право на судску заштиту у случају да Лице на кога се подаци односе сматра да су му/јој повређена права из ЗЗПЛ (члан 84 ЗЗПЛ);

• друга права гарантована важећим ЗЗПЛ.

8. **Извори из којих се прикупљају подаци о личности**

Подаци се прикупљају непосредно од обвезника таксе за јавни медијски сервис, односно подносиоца захтева за таксено ослобађање, привредног друштва за дистрибуцију електричне енергије, Агенције за привредне регистре, Пореске управе, Републичког фонда за пензијско и инвалидско осигурање, Министарства унутрашњих послова, Центра за социјални рад и Службе за катастар непокретности, у складу са члановима 37. до 42. Закона о јавним медијским сервисима и у складу са Уредбом о начину прикупљања података ради формирања и вођења јединствене евиденције обвезника плаћања таксе за јавни медијски сервис.